POSVOJENI OTROCI

# I. POPOLNA POSVOJITEV – POJEM IN NAMEN

* s popolno posvojitvijo se posvojenec popolnoma izloči iz rodbine staršev in povsem preide v rodbino posvojitelja, v kateri dobi položaj naravnega otroka posvojitelja
* z **izločitvijo iz rodbine naravnih staršev**, vse medsebojne pravice posvojenca in naravnih staršev prenehajo, njihova roditeljska pravica preneha
* s **prehodom v rodbino posvojiteljev**, posvojenec pridobi vse pravice in dolžnosti v razmerju do posvojiteljev, pridobijo roditeljsko pravico
* posvojitelje se **vpiše v rojstno in matično knjigo** kot posvojenčeve starše
* popolne posvojitve **ni možno razvezati**
* **namen posvojitve** je varstvo in preskrba mladoletnikov, ki nimajo staršev, in ljudem, ki nimajo naravnih otrok, uresničiti željo po otrocih

# II. POGOJI ZA POSVOJITEV

## POGOJI, KI VELJAJO ZA POSVOJENCA – ZAKONSKI POGOJI

* **posvojenec je lahko le mladoletna oseba**, ki zaradi mladoletnosti še potrebuje skrb staršev
* za posvojitev mladoletne osebe, starejše od 10 let, je potrebno njeno soglasje
* če mladoletna oseba pridobi popolno poslovno sposobnost ali sklene zakonsko zvezo, posvojitev ni možna
* ne poznamo posvojitve nasciturusa, ker ni mogoče dati soglasja za posvojitev dokler se otrok ne rodi
* **v posvojitev se da otroka**, **pri katerem ni izgledov, da bo lahko živel s starši, ker**
* starši niso živi
* starši so neznani
* bivališče staršev je že 1 leto neznano
* starši so otroka zapustili
* obema staršema je bila odvzeta roditeljska pravica *(otrok gre v posvojitev takoj po pravnomočnosti odločbe o odvzemu)*
* sta oba starša privolila v posvojitev otroka *(roditeljska pravica jima ni odvzeta, le ne moreta je več izvrševati)*
* en roditelj je privolil v posvojitev otroka, drugemu roditelju je bila odvzeta roditeljska pravica, je trajno nesposoben izjaviti voljo, njegovo prebivališče je že 1 leto neznano

## POGOJI, KI VELJAJO ZA POSVOJITELJA

* s pogoji, ki jih mora izpolnjevati posvojitelj, se poskuša doseči, da bi bilo razmerje med posvojencem in posvojiteljem čim bolj podobno naravnemu roditeljskemu razmerju
* posvojitelj je **polnoletna oseba**
* posvojitelj mora biti vsaj **18 let starejši od posvojenca** – CSD lahko ta pogoj izjemoma spregleda, če je taka posvojitev v korist posvojenca
* posvojitelj **ne more posvojiti** **sorodnika v ravni črti**
* posvojitelj **ne more posvojiti** **brata ali sestre** *(če želijo za mladoletne otroke skrbeti bratje in sestre, se postavi pod skrbništvo)*
* posvojitelj mora imeti določene **moralne, vzgojne in zdravstvene lastnosti**
* posvojitelj **ne more biti oseba, ki ji je bila odvzeta roditeljska pravica**
* skrbnik ne more posvojiti **varovanca v času trajanja skrbniškega razmerja**
* **nikogar ne more posvojiti več oseb**, praviloma je posvojitelj lahko samo ena oseba *(izjema je če gre za zakonca)*
* **zakonca lahko samo skupaj posvojita otroka**, takšne posvojitve prevladovadujejo
* posvojitelj **mora biti slovenski državljan** – izjemoma je lahko posvojitelj tujec, velja subsidiarno:
* če ni mogoče najti posvojitelja med slovenskimi državljani
* če se je oče/mati poročila s tujcem, ki hoče enostransko posvojiti otroka
* ob soglasju pristojnih državnih organov

# III. UVELJAVITEV POGOJEV ZA POSVOJITEV

* **posvojitve ni možno opraviti, preden ne preteče 1 leto od izpolnitve katerega od zakonskih pogojev**
* če je posvojitev opravljena pred pretekom enoletnega roka, je **neveljavna**
* ta rok onemogoča naravnim staršem, da bi po preteku 1 leta uspeli z zahtevo, naj se jim vrne otroka, ki je že pri posvojitelju, hkrati pa varuje roditeljsko pravico naravnih staršev
* v tem času ko teče enoletni rok, imajo starši še roditeljsko pravico, vendar njeno **izvrševanje miruje**, roditelj ne izvršuje nobenih pravic in dolžnosti, takega otroka se postavi pod skrbništvo
* posvojitev je **mogoče opraviti pred pretekom roka** samo:
* če otrok nima živih staršev
* če CSD ugotovi, da je to v korist otroka

# IV. POGOJI ZA POSVOJITEV V ZUNAJZAKONSKI SKUPNOSTI

* **zunajzakonska partnerja ne moreta posvojiti otroka**, ker je to v nasprotju z določbo, da nikogar ne more posvojiti več oseb, razen če sta posvojitelja zakonca – **analogija ne pride v poštev**, ker:
* zakon ne izenačuje zunajzakonske skupnosti in zakonske zveze glede razmerja med otroki in partnerji
* če bi zakon zunajzakonskima partnerjema dovoljeval posvojitev, bi moral to izrecno določiti
* zakonodajalec je menil, da taka posvojitev ne bi zagotavljala otrokove koristi, saj zunajzakonska skupnost ni tako stabilno razmerje kot zakonska zveza – če par ki želi posvojiti otroka, naj sklene zakonsko zvezo *(ta argument nima prave teže, ker zunajzakonske skupnosti niso nič manj stabilne kot zakonske zveze in otroci ki živijo v njih niso prikrajšani za skrb obeh staršev – treba bi bilo predpisati, da lahko tudi zunajzakonska partnerja posvojita otroka)*
* zakon se da obiti, ker ZZZDR ne določa, da zunajzakonski partner ne sme enostransko posvojiti otroka drugega partnerja – najprej **en od partnerjev** še pred nastankom zunajzakonske skupnosti **sam posvoji otroka** *(klasična posvojitev po eni osebi)*, potem pa ga **v zunajzakonski skupnosti enostransko posvoji še drugi partner**

# V. ENOSTRANSKA POSVOJITEV

* **enostranska posvojitev** pomeni, da eden od zakoncev posvoji otroka drugega zakonca
* če je bilo očetovstvo takega otroka že ugotovljeno, mora oče dati soglasje za posvojitev, razen če ne živi več
* taka posvojitev je otroku v korist, ker bo lahko odraščal v vzdušju sreče, ljubezni in razumevanja

# VI. BLANKO POSVOJITEV

* blanko posvojitev je **posvojitev, pri kateri je zagotovljena anonimnost** – naravni starši ne morejo izvedeti kdo so posvojitelji – v našem zakonu ni take določbe
* **to je** **lahko v korist otroku**, zlasti v primerih, ko so starši otroka ogrožali, zlorabljali, ali če jim je bila odvzeta roditeljska pravica in ni bilo izgledov, da bodo lahko starši še kdaj izvrševali roditeljsko pravico
* pri nas CSD ne da podatkov o posvojiteljih, če bi ga naravni starši lahko ogrožali, ugrabili

# VII. NASTANEK POSVOJITVE

* posvojitev nastane z **odločbo, ki jo izda CSD**, potem ko ugotovi, da so podani pogoji za posvojitev in da je posvojitev posvojencu v korist
* **postopek posvojitve** se opravi v **posebnem postopku**, ki ga CSD uvede
* na predlog bodočega posvojitelja
* po uradni dolžnosti *(če je otrok najden)*
* **podatki** o posvojitvi **niso** **tajni**, v matično knjigo se vpiše posvojitelje kot starše, vpis naravnih staršev ne razveljavi
* pred posvojitvijo se lahko da otroka za določen čas v rejništvo bodočim posvojiteljem, da se ugotovi, ali se bodo lahko vživeli v nov položaj in da se ugotovi ali bo posvojitev posvojencu v korist – **poskusna posvojitev**
* v tem času se uporabljajo določbe o rejništvu, vendar ni rejnine
* poskusna posvojitev je nesmiselna za otroke v zelo nizki starosti

# VIII. NEVELJAVNOST POSVOJITVE

* posvojitev je neveljavna, **če niso izpolnjeni vsi pogoji za njen nastanek**
* **postopek za razveljavitev** uvede CSD:
* po uradni dolžnosti
* na zahtevo: posvojenca, njegovih staršev, posvojitelja
* razveljavitev posvojitve **učinkuje za naprej**

# IX. PRAVNE POSLEDICE POSVOJITVE

## RAZMERJE MED POSVOJITELJEM IN POSVOJENCEM

* razmerje med posvojiteljem in posvojencem je **enako kot razmerje med roditeljem in otrokom**
* posvojitelj se **vpiše v matično knjigo** kot otrokov **roditelj**, posledica vpisa je, da se za takega otroka ne more več ugotavljati očetovstva oz. materinstva
* posvojitelj s posvojitvijo **pridobi roditeljsko pravico**
* če roditeljske pravice ne izvršuje v redu, CSD izvrši potrebne ukrepe ali celo predlaga sodišču naj odvzame posvojitelju roditeljsko pravico
* posvojitelj posvojencu izbere **osebno ime**
* med posvojiteljem in posvojencem nastane **vzajemna dolžnost preživljanja**
* posvojitelj ima **pravico do osebnih stikov** s posvojencem, če ne živi z njim
* posvojitelj in posvojenec **ne moreta skleniti med seboj zakonske zveze**

## RAZMERJA MED POSVOJENCEM IN SORODNIKI POSVOJITELJA

* razmerja med posvojencem in sorodniki posvojitelja so **enaka kot razmerja med naravnimi sorodniki**
* posvojenec ima **izenačen položaj z naravnimi otroki posvojitelja**
* posvojitev **ni zadržek za sklenitev zakonske zveze med posvojencem in sorodniki posvojitelja**
* razmerja med posvojencem in sorodniki posvojitelja imajo **pomen predvsem na dednopravnem področju**

## RAZMERJA MED POSVOJENCEM, NARAVNIMI STARŠI IN DRUGIMI NARAVNIMI SORODNIKI

* razmerja med posvojencem, naravnimi starši in drugimi naravnimi sorodniki **s posvojitvijo dokončno in popolnoma prenehajo** *(razen pri enostranski posvojitvi!!!)*
* prenehanje razmerja med posvojencem in naravnimi sorodniki imajo tudi **pomen na dednopravnem področju**

# X. POSVOJITEV PO KONVENCIJAH

* **Konvencija o otrokovih praivcah določa**:
* da se s posvojitvijo varuje otroka, ki je prikrajšan za družinsko okolje
* da je otrokova korist vodilo za posvojitev
* da posvojitev odobri pristojni organ
* da mednarodna posvojitev pride v poštev subsidiarno *(če ni mogoče najti primernega posvojitelja v matični državi)*
* da mora biti otrok v državi posvojitelja obravnavan vsaj tako dobro ali boljše kot bi bil v domovini
* Slovenija je ratificirala tudi **Haaško konvencijo o varstvu otrok in sodelovanju pri mednarodnih posvojitvah** – po tej konvenciji se z mednarodno posvojitvijo omogoča, da se otroku, kateremu ne najdejo primerne družine v njegovi matični državi, zagotovi družino iz druge države

# XI. RAZMERJA NEPOPOLNE POSVOJITVE

* **nepopolne posvojitve** se po ZZZDR **ne morejo več sklepati**
* nepopolne posvojitve, sklenjene po Temeljnem zakonu o posvojitvah, **še vedno obstajajo**
* če obstajajo pogoji za popolno posvojitev, se lahko **nepopolno posvojitev spremeni v popolno**
* **razlika med popolno in nepopolno posvojitvijo**
* z nepopolno posvojitvijo med posvojencem in sorodniki posvojitelja ne nastane sorodstveno razmerje, niti pravice in dolžnosti, ki izhajajo iz tega razmerja
* nepopolna posvojitev ne vpliva na pravice in dolžnosti posvojenca do naravnih staršev in drugih sorodnikov
* nepopolna posvojitev **ni zakonski zadržek** za sklenitev zakonske zveze, utemeljuje samo zakonsko prepoved
* **nepopolna posvojitev preneha**
* z razvezo posvojitve
* če posvojenec in posvojitelj skleneta zakonsko zvezo